Diari Oficial de la Generalitat Valenciana


Sumari del DOGV 4525, del 19-06-2003 (2003/6973)

RESOLUCIÓ de 10 de juny de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni específic de col·laboració entre la Generalitat Valenciana i l'Ens Públic Radiotelevisió Espanyola sobre programació territorial de TVE.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4525

Data del DOGV
:   19-06-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/6973


Data del document
:   10-06-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * televisió
    * cooperació administrativa

RESOLUCIÓ de 10 de juny de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni específic de col·laboració entre la Generalitat Valenciana i l'Ens Públic Radiotelevisió Espanyola sobre programació territorial de TVE. [2003/X6973]
  
Subscrit, després de la tramitació prèvia reglamentària, entre la Generalitat Valenciana i l'Ens Públic Radiotelevisió Espanyola, el 23 de maig de 2003, un Conveni específic de col·laboració sobre programació territorial de TVE, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0534/2003, i que figura com a annex d'aquesta resolució.
  
València, 10 de juny de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni específic de col·laboració entre la Generalitat Valenciana i l'ens públic Radiotelevisió Espanyola sobre programació territorial de TVE.
  
València, 23 de maig de 2003
  
Reunits
  
D'una part, la consellera Portaveu del Govern, senyora Alicia de Miguel García, actuant en exercici del seu càrrec i en representació de la Generalitat Valenciana, autoritzada per a este acte per acord del Govern Valencià de data 13 de maig de 2003.
  
I d'una altra, el senyor Marcelino Alonso López, secretari general de l'ens públic RTVE, en nom i representació de RTVE, CIF S7099031C, en virtut de l'articule 2 de la Disposició 3/1998, de 14 de gener, de la Direcció General de RTVE, d'Organització Funcional de l'ens públic i de les seues societats.
  
Intervenen estos dos en l'exercici de les facultats que legalment els conferixen els càrrecs que exercixen, reconeixent mútuament legitimació per a la subscripció del present conveni específic i, a l'efecte.
  
Manifesten
  
Primer. Amb data 28 d'abril de 1998, la Generalitat Valenciana i RTVE van subscriure un acord-marc en matèria de televisió.
  
Segon. En la clàusula segona del citat acord-marc, els signataris del present conveni es comprometen fermament a habilitar les fórmules precises per a mantindre i millorar i, si és procedent, per a ampliar la programació regional que s'emet a través de les cadenes de televisió de què és titular RTVE.
  
La Generalitat Valenciana i RTVE coincidixen que el manteniment, millora i ampliació de la programació regional exigix un esforç comú, i les parts signatàries subscriuen el present conveni específic a l'empara de la clàusula quarta de l'acord-marc de referència i, en conseqüència
  
Acorden
  
Primer. La programació regional de TVE, en l'àmbit territorial de la Generalitat Valenciana es materialitzarà en la desconnexió de les emissions regulars de TVE de dilluns a dissabte, estos dos inclusivament, per a l'emissió d'una programació específica per a la Comunitat Valenciana, desconnexió que tindrà lloc en les bandes horàries que s'especifiquen en la clàusula següent.
  
Segon. Les franges horàries en les que es materialitzarà la desconnexió als efectes previstos en la clàusula que precedix seran les següents:
  
a) En la Primera Cadena de TVE, de dilluns a divendres, estos dos inclusivament, de 14 a 14.30 hores.
  
b) En la Segona Cadena de TVE, de dilluns a divendres, estos dos inclusivament, de 20 a 21 hores i el dissabte de 19.30 a 20.00 hores.
  
Si excepcionalment la desconnexió a què es referixen els apartats anteriors no tinguera lloc, totalment o parcial, per emetre's per TVE esdeveniments d'interés nacional, s'adonarà prèviament i amb la suficient antelació a la Generalitat Valenciana i es compensarà a la mateixa per mitjà de desconnexions addicionals en les dates i franges horàries que a l'efecte acorde la Comissió Mixta Paritària prevista en la clàusula onzena del present acord o per mitjà de l'emissió en la programació de la Segona Cadena d'esdeveniments produïts en l'àmbit territorial de la Generalitat Valenciana de rellevància per a esta.
  
Tercer. La programació a emetre en les franges horàries de desconnexió en la Primera Cadena a què es referix l'apartat a) del punt segon serà primordialment informativa dels puntuals esdeveniments produïts en l'àmbit territorial de la Generalitat Valenciana, que haurà d'atendre en tot cas als principis d'objectivitat, veracitat i imparcialitat.
  
Quart. La programació a emetre en les franges horàries de desconnexió en la Segona Cadena que contempla l'apartat b) del punt segon tindrà per objecte donar a conéixer als ciutadans la realitat cultural, econòmica, social i històrica de la Comunitat Valenciana. A tal fi, la Generalitat Valenciana podrà contractar, al seu càrrec, amb tercers la producció de programes susceptibles de ser emesos en dites franges horàries.
  
No obstant això, en la programació a emetre en la Segona Cadena el dissabte, que es referix l'apartat b) del punt segon podrà informar-se dels esdeveniments produïts en l'àmbit territorial de la Comunitat Valenciana al llarg de la setmana.
  
La programació a què es referix esta clàusula s'emetrà preferentment en llengua valenciana.
  
Quint. En compliment del que establix la clàusula tercera de l'acord-marc ja citat es xifra en 601.000 Euros l'aportació de la Generalitat Valenciana al finançament del Centre Territorial de TVE a la Comunitat Autònoma Valenciana.
  
Hi ha crèdit adequat i suficient per a això a càrrec de l'aplicació pressupostària 33.58.217.52.2, codi línia de subvenció T2627000 Conveni amb RTVE programació TVE Comunitat Valenciana, del vigent Pressupost de la Generalitat Valenciana per a l'exercici 2003.
  
En ús de la possibilitat a què es referix l'article 47 bis 1c del Text Refós de la Hisenda Pública de la Generalitat Valenciana, i per considerar-ho d'interés als fins pretesos pel present conveni, s'anticipa al beneficiari el 100% de la quantitat subvencionada, que li serà abonada d'una sola vegada i després de la firma del present document prèvia aportació d'aval reglamentàriament constituït per import de 601.000 Euros a favor de la Conselleria del Portaveu del Govern de la Generalitat Valenciana.
  
Una vegada conclòs el període de vigència del conveni específic (31 de desembre de 2003) la Direcció General de Comunicació de la Conselleria del Portaveu del Govern certificarà que s'ha complit satisfactòriament l'objecte del mateix, així com que els fons percebuts pel beneficiari han sigut degudament aplicats a tal fi, la qual cosa en qualsevol cas serà requisit per a la devolució de l'aval reglamentàriament constituït i depositat com a garantia del finançament a què es referix el present document.
  
Sext. Correspon a RTVE la comercialització dels espais publicitaris a emetre en TVE en les franges horàries de desconnexió.
  
Sèptim. A més de les desconnexions establides en el punt segon, la 2 de TVE podrà desconnectar ocasionalment en altres franges horàries per a oferir en directe en l'àmbit de la Comunitat Valenciana, i a sol·licitud d'esta ant la Direcció General de RTVE, algun esdeveniment que tinga especial relleu d'interés per a l'audiència de la Comunitat. En estos casos, les depeses de tota índole que la retransmissió del referit esdeveniment comporte per a TVE seran sufragades per la Generalitat Valenciana, prèvia consignació pressupostària suficient i adequada.
  
Octau. A petició de RTVE la Generalitat Valenciana, aportarà tots els nous mitjans tècnics que siguen necessaris per al compliment dels fins que es contemplen en este document, sempre que no vinguen exigits per modificacions tecnològiques.
  
Nové. El present conveni específic produirà efectes des d'1 de gener de 2003 i mantindrà la seua vigència fins al 31 de desembre del mateix any. De manera semblant a la que s'indica en clàusula sèptima, cal assenyalar que les despeses derivades de l'actualització de la dita aportació seran sufragades per la Generalitat Valenciana, sempre que existisca prèvia consignació pressupostària adequada i suficient. Les desconnexions de les emissions regulars de TVE vénen produint-se des d'1 de gener del present any.
  
Deu. De conformitat amb el que preveu l'article 7 del Decret 20/1993, de 8 de febrer, pel qual es regula el Registre de Convenis i s'establix el règim jurídic pressupostari dels convenis que subscriga la Generalitat Valenciana, el Govern Valencià podrà rescindir el present conveni en cas d'incompliment de la prestació acordada.
  
D'igual manera, RTVE podrà rescindir este conveni específic en cas d'incompliment per part de la Generalitat Valenciana.
  
Onze. Per al seguiment, supervisió, interpretació i execució del present conveni específic es constituirà una Comissió Mixta Paritària formada per les persones següents:
  
Per part de la Generalitat Valenciana, la consellera Portaveu del Govern o persona que delegue.
  
Per part de RTVE, el secretari general del mencionat ens públic o persona que delegue.
  
Pel que havent complit tots els tràmits previs reglamentàriament i en prova de conformitat, les parts firmen el present conveni per quintuplicat en el lloc i data al principi indicats.
  
La consellera Portaveu del Govern,
  
ALICIA DE MIGUEL GARCÍA
  
El secretari general de RTVE,
  
MARCELINO ALONSO LÓPEZ